**Erich Marija Remaque/Erih Marija Remark** (Osnabrück, 22.6. 1898. - Locarno, 25.9. 1970.) bio je njemački knjževnik. Pravo ime **Erich Paul Remark/Erih Paul Remark** (po nacističkoj verziji *Kramer*).

Biografija
----------

**Erich Paul Remark** je rođen u Osnabrück-u u katoličkoj radničkoj porodici. Sa osamnaest godina mobilizovan je i poslan na front (to je bilo u vrijeme Prvog svjetskog rata), gdje je ranjen komadićem šrapnela. Nakon rata promijenio je prezime u Remarque, što je i bilo prezime njegove porodice, dok ga njegov djed nije promijenio. Poslije rata radio je različite poslove, između ostalog bio je bibliotekar, učitelj, preduzetnik, novinar i izdavač.

1929. godine objavljuje svoje najpoznatije djelo Na zapadu ništa novo (*Im Westen nichts Neues*), pod imenom Erich Maria Remarque (mijenjajući srednje ime u čast svoje majke), kroman koji daje prikaz okrutnosti rata iz ugla devetnaestogodišnjeg vojnika. Slijedi pisanje izvjesnog broja djela sličnih karakteristika, koje jednostavnim i emotivnim jezikom daju sliku ratnog i poratnog vremena u Njemačkoj. Kao komparacija suprotno viđenje se može naći u djelu Oluja čelika (*In Stahlgewittern*) od Ernsta Jüngera.

1933. godine Nacisti zabranjuju njegova djela i vrše zapljenu istih. Paralelno s tim kreću s propagandom kako je Remarque ustvari porijeklom francuski jevrej i da je njegovo pravo ime Kramer (što dobijemo u slučaju da izgovaramo prezime Remark unatrag). I u današnje vrijeme, u pojedinim biografijama ovog pisca stoji ova tvrdnja, sa već navedenim primjerom kao dokazom.

Od 1931. godine živi u Švajcarskoj, a 1939. godine emigrira u Sjedinjene Američke Države, zajedno sa prvom ženom Ilsa Jeanne Zamboui (s kojom se vjenčao i razveo dva puta), i njih dvoje postaju naturalizovani građani ove zemlje. Godine 1958. oženio se holivudskom glumicom Paulette Goddard, i ostao oženjen njom sve do svoje smrti 1970. godine.

1948. godine doseljava u Švajcarsku, gdje živi do smrti u 72 godini. Sahranjen je na groblju Ronco u Ticinu, Švajcarska, a na tom groblju je također sahranjena i Paulette Goddard.

Romani
------

* *Im Westen nichts Neues* (1929) - Na zapadu ništa novo
* *Der Weg zurück* (1931) - Povratak
* *Drei Kameraden* (1937) - Tri ratna druga
* *Liebe deinen Nächsten* (1941) - Ljubi bližnjeg svoga
* *Arc de Triomphe* (1946) - Trijumfalna kapija/Slavoluk pobjede
* *Der Funke Leben* (1952) - Iskra života
* *Zeit zu leben und Zeit zu sterben* (1954) - Vr(ij)eme za život i vr(ij)eme za smrt
* *Der schwarze Obelisk* (1956) - Crni obelisk
* *Der Himmel kennt keine Günstlinge* (1961) - Nebo ne zna za miljenike
* *Die Nacht von Lissabon* (1963) - Noć u Lisabonu
* *Schatten im Paradies* (izdato nakon njegove smrti, 1971) - Senke u raju

Vanjske veze
------------

* Slovak website about Erich Maria Remarque Arhivirano 2008-12-25 na Wayback Machine-u
* picture tomb at Ronco
* multilingual pages about Erich Maria Remarque Arhivirano 2018-10-06 na Wayback Machine-u

***Erich Maria Remarque*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 61551298
* LCCN: n84223789
* ISNI: 0000 0003 6865 1515
* GND: 118599631
* SELIBR: 86587
* SUDOC: 027093751
* BNF: cb119214536 (podaci)
* BIBSYS: 90053400
* MusicBrainz: dc1d5fc6-edce-478f-99a1-fd89f6012556
* NLA: 35447796
* NDL: 00453966
* NKC: jn19981002079
* RSL: 000080434
* BNE: XX922827
* CiNii: DA00829585
* KulturNav: id
* RKD: 461400
* CONOR.SI: 5589347
* NSK: 000059807

 |